text: Det gælder om at skille sig ud
  27 maj 2012 kl. 14.36
  En landmand i Mojbøl ved Øster Lindet har, som en af de eneste herhjemme, svin af en forholdsvis ukendt race.
  Når der er krise, handler det om at tænke nyt. Det har den økologiske landmand Mikael Rindom fra Mojbøl også været nødt til.
  Han har skiftet sin bestand af almindelige, lyse grise ud med racen "sortbroget dansk landrace", som kun ganske få i Danmark avler. 
  I dag åbnede han sit landbrug til en såkaldt Sofari, hvor nysgerrige havde mulighed for at se den gamle svinerace.
  Grisene har et større spæklag end almindelige grise og det giver Mikael Rindom mulighed for at producere en ny type svinekød, der skal blive
  til en fremtidig økologisk delikatesse
  - Selvfølgelig er det en udfordring at satse på en helt ny race, men jeg håber, at folk får øjnene op for den, siger Mikael Rindom.
  I første omgang bliver kødet solgt som spegepølse på Gram Slot.
  